Епигони
Това е статия за гръцкия мит. За наследниците на Александър Македонски (също наричани епигони) вижте Диадохи

Епигони (от гр. „наследници“) в древногръцката митология са синовете на Аргоските герои, които се бият и умират в първия поход срещу Тива. Полиник и шест негови другари („Седемте срещу Тива“) нападат Тива, защото братът близнак на Полиник – Етеокъл, отказва да предаде трона. Вторият поход срещу Тива, наречен войната на Епигоните, е 10 години по-късно, когато Епигоните решават да отмъстят за смъртта на бащите си.

Според Аполодор те са:
 Егиалей, син на Адраст
 Алкмеон, син на Амфиарай
 Амфилох, син на Амфиарай
 Диомед, син на Тидей
 Евриал, син на Мекестей
 Промах, син на Партенопей
 Стенел, син на Капаней
 Терсандър, син на Полиник

Към тях Павзаний добавя и:
 Полидор, син на Хипомедонт

Войната 
Аполодор и Павзаний описват историята на войната на Епигоните с някои разлики. Според Аполодор, Делфийският оракул обещал победа на Епигоните, ако Алкмеон бъде избран за техен предводител и така и станало. Егиалей бил убит от Лаодамант, син на Етеокъл, но Алкмеон убил Лаодамант. Тиванци били победени и по съвет на гадателя Тирезий напускат града. Павзаний казва, че Терсандър бил техен водач и когато Лаодамант напуснал Тива с останалите тиванци, Терсандър, синът на Полиник, водач на първия поход срещу Тива, станал цар на Тива.

В изкуството 
Статуи на Епигони има в Аргос и Делфи.

Войната на Епигоните е тема на епическа поема, приписвана от някои на Омир.
 В по-широк смисъл епигон се използва, за да обозначи човек, последовател или деятел в някаква област, лишен от оригиналност и буквално повтарящ идеите на своите предшественици.

Литература 
 Аполодор, Библиотека, (Loeb Classical Library, No. 121, Books I-III), English Translation by Sir James George Frazer, Harvard University Press (1921)
 Херодот, The Histories, (Loeb Classical Library, No. 118, Books Iii-IV), English Translation by A. D. Godley, Harvard University Press (1920)
 Павзаний, Description of Greece, (Loeb Classical Library, Arcadia, Boeotia, Phocis and Ozolian Locri; Books VIII-X), English Translation by W.H.S. Jones, Litt.D., and H.A. Ormerod, M.A., Harvard University Press (1918)

Древногръцки герои